অ্যালেক্সা পিনাভেগা

অ্যালেক্সা ইলিসা পিনাভেগা () (জাত ভেগা; জন্ম: আগস্ট ২৭, ১৯৮৮) একজন মার্কিন অভিনেত্রী এবং কণ্ঠশিল্পী। তিনি স্পাই কিডস ধারাবাহিক চলচ্চিত্রে কারমেন কর্তেজ এবং রেপো! দ্য জেনেটিক অপেরা চলচ্চিত্রে শাইলো ওয়ালেস চরিত্রের জন্যে বিশিষ ভাবে পরিচিত। ২০০৯ সালে, তিনি এবিসি পরিবার ধারাবাহিকের রুবি এ্যন্ড দ্য রকিটস চলচ্চিত্রে রুবি গালাঘের নামচরিত্রে অভিনয় করেন।

প্রাথমিক জীবন 
পিনাভেগা মার্কিন যুক্তরাষ্ট্রের মায়ামি, ফ্লোরিডায় জন্ম নেন। তার বাবা একজন কলোমবিয় অধিবাসী এবং মা, জিনা রুই, একজন সাবেক মার্কিন মডেল। ভেগার ছয় ভাইবোন রয়েছে: পৈতৃক সৎ-বোন মারগাউক্স ভেগা (জ. ১৯৮১), বোন ক্রিজিয়া ভেগা (জ. ১৯৯০) এবং মাকেনজি ভেগা (জ. ১৯৯৪), মাতৃক সৎ-বোন গ্রেইলিন জেমস (জ. ২০০০), মাতৃক সৎ-ভাই জেট জেমস (জ. ২০০৫), এবং ক্রুজ হাডসন রুই (জ. ২০০৯)। তিনি চার বছর বয়সে তার পরিবারের সঙ্গে ক্যালিফোর্নিয়া ত্যাগ করেন।

কর্মজীবন

অভিনয় কর্মজীবন 
১৯৯৬ সালে, ভেগা তরুণ জো হার্ডিং চরিত্রে অভিনয় করেন টুইস্টার চলচ্চিত্রে। তিনি অতিথি চরিত্রে অভিনয় করেছেন, ইআর, ফলো দ্য স্টারস হোম, ঘোস্ট হুইসপার, এবং দ্য বার্নি ম্যাক শো ইত্যাদি টেলিভিশন ধারাবাহিকে। তিনি ২০০১ সালে বিশ্বব্যাপী পরিচিত হয়ে ওঠেন স্পাই কিডস চলচ্চিত্রের কারমেন কর্তেজ চরিত্রের জন্য। প্রথম স্পাই কিডস চলচ্চিত্র বিপুল জনপ্রিয়তা অর্জন করে, এবং পরবর্তীকালে দুটি ধারাবাহিক, স্পাই কিডস ২: দ্য আইল্যান্ড অব লস্ট ড্রিমস এবং স্পাই কিডস ৩-ডি: গেম ওভার চলচিত্রায়িত হয়েছিলো। এই তিনটি চলচ্চিত্রের শুটিং চলাকালীন সময়, তিনি নিজের স্টান্ট বা শারীরিক কসরতের অধিকাংশই নিজে সঞ্চালিত করেছেন। ভেগা পরবর্তীতে ২০১১ সালের ধারাবাহিক, স্পাই কিডস: অল দ্য টাইম ইন দ্য ওয়ার্ল্ড চলচ্চিত্রেও অভিনয় করেন।

২০০৩ সালে, ভ্যানিটি ফেয়ার পত্রিকার জুলাই ২০০৩ সংখ্যায় তাকে বছরের হটেস্ট টিন নামকরণ করা হয়। ২০০৪ সালে, ভেগা দুইটি চলচ্চিত্রের কাজ সম্পন্ন করেন: স্লিপওভার এবং স্টেট'স এভিডেন্স। পরের বছর তিনি সাইবার-হুমকীর শিকার হিসেবে অড গার্ল আউট শিরোনামে লাইফটাইম টেলিভিশন চলচ্চিত্রে অভিনয় করেন। তিনি টেলিভিশন চলচ্চিত্রের জন্যে নির্মিত, ওয়াল্কআউট চলচ্চিত্রেও অভিনয় করেন। ২০০৬ সালে তিনি, রিমেম্বার দ্য ডেজ চলচ্চিত্রের চিত্রগ্রহণ সমাপ্ত করেন, যা প্রেক্ষাগৃহে মুক্তি পেয়েছিলো এপ্রিল ২০০৭ সালে। এছাড়াও তিনি রেপো! দ্য জেনেটিক অপেরা চলচ্চিত্রে কাজ সম্পন্ন করেন, যা ২০০৮ সালে মুক্তি লাভ করে। ভেগা এরপর অরাম রাপাপোর্ট রচিত এবং পরিচালিত হেলিক্স চলচ্চিত্রে প্রধান ভূমিকা নিশ্চিত করেন, যা মার্চ ২০০৮ সালে শিকাগোতে চিত্রায়িত হয়। ভেগা মূলত ২০০৯ সালে রবার্ট রদ্রিগেজ পরিচালিত শর্টস চলচ্চিত্রে অভিনয়ের জন্য নির্বাচিত হন, যদিও, অস্ট্রেলিয়ায় ব্রোকেন হিল চলচ্চিত্রর সময় তাকে পুননির্বাচন করা হয়েছে। তিনি কেট ডেনিংস দ্বারা প্রতিস্থাপিত হয়েছেন। ২০০৯ সালে, তিনি রুবি গালাঘেরের চরিত্র উপস্থাপন করেন এবিসি ফ্যামেলির টেলিভিশন কমেডি রুবি অ্যান্ড দ্য রকিটস ধারাবাহিকে, যেখানে তিনি প্যাট্রিক এবং ডেভিড ক্যাসিডির সাথে অভিনয় করেন। ধারাবাহিকটির দ্বিতীয় মৌসুম তৈরি করা হয় নি।

ভেগা, ২০১২ সালের দ্য ডেভিলস কার্নিভ্যাল চলচ্চিত্রে বিক চরিত্রে অভিনয় করেন। চলচ্চিত্রটি পরিচালক ড্যারেন লিন এবং চিত্রনাট্যলেখক টেরেন্স জ্যুনিখ একসাথে নির্মাণ করেন, যারা পূর্বে রিপো! চলচ্চিত্রে ভেগার সাথে কাজ করেছেন। ২০১২ সালে, ভেগা ২বিআর/১বিএ শিরোনামে স্বাধীন থ্রিলারে কাজ শুরু করেন, যা পরিচালনা করেছেন রব মার্গোলিস এবং সহ-অভিনেতা হিসেবে ছিলেন স্পেন্সর গ্রামার এবং ক্যাথরিন মোরিস। ভেগা এছাড়াও লাইপটাইম চ্যানেলের দ্য প্র্যাগণেন্সি প্রজেক্ট চলচ্চিত্রে কাজ শুরু করেন এবং দ্য ক্লকওয়ার্ক গার্ল অ্যানিমেটেড চলচ্চিত্রের কাজ সম্পন্ন করেন। তার চলচ্চিত্র দ্য মাইন, যা ২০১০ সালে চলচ্চিয়ান হয়েছিল তা সদ্য সীমিত পরিসরে মুক্তির/প্রদর্শনের ব্যবস্থা নেয়া হয়েছে। তিনি এছাড়াও কণ্ঠ অভিনেত্রী হিসেবে ক্রিস্টিনা চরিত্রে আনসিউপারভাইজড্ অ্যানিমেটেড ধারাবাহিকে এবং রয়্যাল পেইন চলচ্চিত্রে অথিতি চরিত্রে কাজ করেন।

 ব্যক্তিগত জীবন 
ভেগা, স্বাদু পানিতে মাছ ধরতে পছন্দ করেন, অনর্গল স্প্যানিশ বলতে পারেন; যিনি নিজেকে একজন অভিজ্ঞ পালোয়ান এবং খ্রিষ্টান হিসেবে বর্ণনা করেন। ভেগা ১০ অক্টোবর ২০১০ সালে তার আদি শহর লিড, দক্ষিণ ডাকোটায় অনুষ্ঠিত একটি অনুষ্ঠানে চলচ্চিত্র প্রযোজক সিন কোভলকে বিয়ে করেন। সেসময়ে তিনি একটি ইয়ান স্টুয়ার্ট গাউন পরেছিলেন এবং রবার্ট রদ্রিগেজের পাশে পদচারণারত অবস্থায় ছিলেন। তিনি নিকি রিডের ঘনিষ্ঠ বন্ধু। জুলাই ২০১২ সালে, ভেগা টুইটারে কভেলের সাথে তার বিবাহবিচ্ছেদরে কথা ঘোষণা করেন।

 চলচ্চিত্র তালিকা 

 ডিস্কোগ্রাফি 
 একক 

 সাউন্ডট্র্যাক 
 ২০০২: স্পাই কিডস ২: দ্য আইল্যান্ড অব লস্ট ড্রিমস ২০০৩: স্পাই কিডস ৩-ডি: গেম ওভার ২০০৮: রেপো! দ্য জেনেটিক অপেরা ২০০৯: সংস টু সেলিব্রেট ২৫ ডেস অব ক্রিসমাস ২০১২: দ্য ডেভিল'স কার্নিভাল''

মিউজিক ভিডিও

আরও দেখুন

তথ্যসূত্র

বহিঃসংযোগ 

 
 

১৯৮৮-এ জন্ম
জীবিত ব্যক্তি
২০শ শতাব্দীর মার্কিন অভিনেত্রী
২১শ শতাব্দীর মার্কিন অভিনেত্রী
২০শ শতাব্দীর মার্কিন গায়িকা
২১শ শতাব্দীর মার্কিন গায়িকা
মার্কিন শিশু অভিনেত্রী
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
মার্কিন কণ্ঠাভিনেত্রী
মার্কিন গায়িকা
মার্কিন ইউটিউবার
মার্কিন খ্রিস্টান
মায়ামির অভিনেত্রী
কলম্বীয় বংশোদ্ভূত মার্কিন ব্যক্তি
হিস্পানিক ও লাতিন আমেরিকান অভিনেত্রী
হলিউড রেকর্ডসের শিল্পী
২১শ শতাব্দীর মার্কিন সঙ্গীতশিল্পী